Mitjançant l'Ordre TRE/337/2008, de 10 de juliol, s'estableixen les bases que han de regir la concessió de subvencions per a programes innovadors cofinançades pel Fons Social Europeu i s'obre la convocatòria per al 2008, publicada al DOGC núm. 5171, d'11.7.2008, i modificada per l'Ordre TRE/441/2008, de 2 d'octubre, per la qual es modifica l'article 15, afegint un apartat e), publicada al DOGC núm. 5237, de 16.10.2008.
Atès que d'acord amb l'Ordre TRE/395/2008, d'1 d'agost, per la qual s'estableix el règim de justificació econòmica de les subvencions previstes en els programes de polítiques actives d'ocupació que gestiona el Servei d'Ocupació de Catalunya, cal establir a les bases reguladores o convocatòria corresponent la modalitat de compte justificatiu per justificar les subvencions atorgades que es regulen a l'esmentada normativa;
Atès que a la convocatòria 2008 de projectes innovadors s'estableixen dos períodes de justificació, un, que abasta des de l'inici del projecte fins al 30 d'abril de 2009, i un altre, des d'aquesta data fins a la fi del projecte;
Atès que en aquesta convocatòria els projectes han estat iniciats durant el darrer mes de l'exercici 2008, s'ha considerat necessària la modificació del termini previst per a la realització de la primera part dels projectes i per tant del seu període de justificació;
Atès que les modificacions realitzades incorporen aspectes necessaris per a la justificació econòmica, de millora en la gestió i condicions de realització dels projectes;
De conformitat amb les disposicions relatives al Fons Social Europeu i amb el Programa operatiu del FSE 2007-2013 de Catalunya, aprovat per la Decisió de la Comissió de 18 de desembre de 2007, per la qual s'adopta el Programa operatiu d'intervenció comunitària del Fons Social Europeu en el marc de l'objectiu de competitivitat regional i ocupació a Catalunya, i mitjançant el qual es cofinancien aquests ajuts;
Vist el que disposa la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i escoltat el Consell de Direcció del Servei d'Ocupació de Catalunya, amb l'informe previ de l'Assessoria Jurídica i de la Intervenció Delegada, i en ús de les facultats que em són conferides,
Modificació de l'article 4, Línies estratègiques i prioritats d'actuació
S'afegeix el següent paràgraf a l'apartat 4.1, A. Primera línia estratègica: igualtat d'oportunitats en el treball:.A les línies A1 i A2 es podran realitzar pràctiques en empreses.
La facultat de signar els convenis de pràctiques podrà ser exercida pels/per les subdirectors/res competents de la Direcció General d'Igualtat d'Oportunitats en el Treball.
D'altra banda, en el cas d'accions de caràcter formatiu de les línies A1 i A2, es podrà emetre certificat d'assistència a les persones participants, que signarà el/la director/a general d'Igualtat d'Oportunitats en el Treball..
Modificació de l'article 15, Pagament de les subvencions
Es modifica l'apartat b) de l'article 15 i s'afegeix un paràgraf, amb el següent redactat:.b) Es procedirà a l'ordenació del pagament del 20% de la quantia total del projecte, un cop el Servei d'Ocupació de Catalunya verifiqui que per part del beneficiari s'han realitzat i s'han justificat les despeses corresponents a la primera part del projecte, d'acord amb el que disposa l'article 21 d'aquesta Ordre i amb els terminis que s'estableixin a la convocatòria corresponent, excepte en el cas de renúncies o revocacions..En el cas de les Prioritats A1 i A2 regulades a l'article 4.1 d'aquesta Ordre, es procedirà a l'ordenació del pagament del 20% un cop l'entitat beneficiària hagi presentat la documentació següent:.Certificat emès pel/per la representant legal de l'entitat d'haver efectuat les despeses corresponents a la primera part del projecte..Relació classificada de totes les despeses corresponents a la primera part del projecte, identificant el/la creditor/a, el tipus de document, l'import, la data d'emissió i la data de pagament..
Modificació de l'article 16, Causes de revocació
S'afegeix un paràgraf final a la lletra b) de l'article 16.1, amb el redactat següent:.En el cas de les Prioritats A1 i A2, regulades a l'article 4.1 d'aquesta Ordre, quan tot o part del projecte subvencionat comporti l'atenció directa a persones, en el cas que no s'assoleixi el nombre mínim de participants establert a la resolució d'atorgament, es procedirà a revocar la part que correspongui..
Modificació de l'article 21, Justificació
L'article 21 queda redactat de la manera següent:.21.1 La justificació del compliment de les condicions imposades i de la consecució de l'objecte de la subvenció es farà d'acord amb el que preveuen l'Ordre d'1 d'octubre de 1997, sobre tramitació, justificació i control d'ajuts i subvencions (DOGC núm. 2500, de 21.10.1997), i l'Ordre TRE/395/2008, d'1 d'agost, per la qual s'estableix el règim de justificació econòmica de les subvencions previstes en els programes de polítiques actives d'ocupació que gestiona el Servei d'Ocupació de Catalunya (DOGC núm. 5197, de 19.8.2008) i les seves modificacions, així com els articles 30 i 31 de la Llei 38/2003, de 17 de novembre, general de subvencions..21.2 Els beneficiaris de les subvencions estan obligats a justificar la realització de les accions i la correcta aplicació dels fons públics rebuts en el termini màxim de dos mesos a partir de la data de la finalització de cadascun dels períodes d'execució del projecte que s'estableixi a la convocatòria..En el cas de projectes presentats per un pacte territorial la justificació econòmica s'haurà de presentar en el termini màxim de dos mesos des de la finalització del projecte..En el cas de projectes d'ocupació i desenvolupament local complementaris al Pla d'Iniciatives de Dinamització Comarcal i del projecte Treball als barris, els beneficiaris de les subvencions estan obligats a justificar la realització i la correcta aplicació dels fons rebuts en el termini de dos mesos de la finalització del Pla d'execució anual..21.3 La justificació econòmica es presentarà amb caràcter general mitjançant compte justificatiu amb informe d'auditor.
No obstant, també s'admetran les següents modalitats de justificació econòmica, a opció del beneficiari:.Les entitats beneficiaries de la línia estratègica A que tinguin atorgada una subvenció inferior a 100.000., podran optar per l'aportació de compte justificatiu amb aportació de justificants de despesa..Les entitats beneficiàries de les línies estratègiques B, C, D i E amb una subvenció inferior a 60.000., podran optar per l'aportació de compte justificatiu simplificat..En tot cas, les diverses modalitats de justificació s'adaptaran a allò previst a l'Ordre TRE/395/2008..21.4 Justificació de les subvencions a entitats del sector públic
Les entitats incloses en l'àmbit de l'aplicació de la Llei 6/1984, de 5 de març, de la Sindicatura de Comptes, hauran de presentar, a més del que prevegi la norma reguladora de la subvenció per justificar, una memòria econòmica justificativa de les despeses subvencionables d'acord amb el que disposa l'article 12 de l'Ordre TRE/395/2008, d'1 d'agost..21.5 Justificació de les subvencions dels projectes presentats com a pactes territorials.L'entitat promotora del pacte territorial per a l'ocupació haurà de presentar la justificació de les despeses de totes les actuacions executades pel pacte.
La justificació s'haurà de realitzar mitjançant un certificat emès pel representant legal, secretari o interventor l'entitat promotora del pacte territorial, on s'acrediti que els pagaments corresponents a totes les accions del pacte han estat correctament realitzades i justificades mitjançant factures pagades o altres documents comptables de valor probatori equivalent..21.6 En el cas de projectes on l'entitat promotora no sigui una entitat pública i prevegi partenariat o cooperació, la justificació econòmica del projecte es farà mitjançant la modalitat de compte justificatiu amb informe d'auditor i en la documentació a presentar s'haurà d'especificar les despeses subvencionables imputables a cadascun dels socis, respectant les modalitats de compte justificatiu establertes en cada línia estratègica..21.7 En cas que la convocatòria prevegi més d'un període per a la justificació econòmica del projecte subvencionat la modalitat de compte justificatiu utilitzada serà la mateixa per a tots els períodes previstos.
Amb independència del nombre de períodes per a la justificació econòmica del projecte subvencionat la quantia final justificada haurà d'esser pel cost total del projecte..21.8 Les entitats beneficiàries podran renunciar de forma expressa, totalment o parcialment, a la subvenció.
En cas que la quantitat corresponent al total de despeses justificades sigui inferior a la quantitat subvencionada, el beneficiari podrà renunciar de forma expressa al seu dret de percebre la part de la subvenció corresponent a la diferència, i reintegrar, si escau, la part de la subvenció percebuda indegudament..
Modificació de l'article 25, Aplicació pressupostària i finançament
Es modifica l'apartat 2 de l'article 25, que queda redactat de la manera següent:.25.2 Terminis per al pagament de la subvenció..Els compromisos que es desprenguin d'aquesta convocatòria, d'acord amb el procediment de pagament establert a l'article 15 d'aquesta Ordre, exceptuant l'apartat e), afegit per l'Ordre TRE/441/2008, de 2 d'octubre, d'aplicació a projectes d'ocupació i desenvolupament local i del projecte Treball als barris, es quantificaran de la manera següent:.El primer 60% del cost del projecte, durant el darrer trimestre de l'any 2008, sempre que l'entitat hagi comunicat l'inici del projecte..Un 20% al darrer trimestre de l'any 2009, sempre que s'hagin justificat les despeses derivades de les actuacions realitzades des de l'inici del projecte fins al 30 de juny de 2009.
En el cas del pactes territorials, a partir d'aquest trimestre es pagarà la resta de l'ajut atorgat, condicionat al fet que s'hagi pogut verificar la correcta realització del projecte i de les despeses que justifiquen la subvenció atorgada..En el cas de les prioritats A1 i A2 regulades a l'article 4.1 d'aquesta Ordre, es procedirà a l'ordenació del pagament d'aquest 20%, un cop l'entitat beneficiària hagi presentat documentació detallada a l'article 15 dins del termini de 2 mesos a comptar des del 30 de juny de 2009.
Per a la prioritat A3 es procedirà a l'ordenació del pagament sempre que s'hagin justificat les despeses derivades de les actuacions realitzades des de l' inici del projecte fins al 30 de juny de 2009..La quantia restant es farà efectiva durant el segon trimestre de l'any 2010, sempre que s'hagi justificat la correcta realització del projecte i de les despeses que justifiquen la subvenció atorgada..
Modificació de la Disposició Addicional Primera, Règim jurídic aplicable
S'afegeixen les disposicions següents:
Ordre d'1 d'octubre de 1997, sobre tramitació, justificació i control d'ajuts i de subvencions.
Ordre TRE/395/2008, d'1 d'agost, per la qual s'estableix el règim de justificació econòmica de les subvencions previstes en els programes de polítiques actives d'ocupació que gestiona el Servei d'Ocupació de Catalunya i les seves modificacions.
Ordre TIN/2965/2008, de 14 d'octubre, per la qual es determina les despeses subvencionables per el Fons Social Europeu durant el període de programació 2007-2013.
Els preceptes continguts en aquesta Ordre són d'aplicació a les accions que s'estiguin executant en el moment de la seva entrada en vigor.